Aika 20.9.2017 klo 18.00

Paikka Puistokadun päiväkotikoulu

Läsnä Jaana Ahlqvist

 Riikka Antinaho

Leena Karjalainen

Päivi Liimatainen rehtori

Lotta Markkanen puheenjohtaja

Heidi Paalatie

Johanna Pouta

Mika Sohlman

Linda Suonperä sihteeri

Estyneet Teija Jaakkonen

Pia Manninen

Tytti Pintilä

1. **Kokouksen avaus**

Kokous avattiin klo 18.10. Aloitimme lyhyellä esittelykierroksella, koska paikalla oli iloksemme kolme uutta henkilöä.

1. **Syyskarvevaalipalaute**

Tuotto oli kokonaisuudessaan n. 1300€. Myytävää tuotiin buffettiin tänä vuonna aiempaa vähemmän, mutta oli hyvässä suhteessa asiakasmäärään. Onnenpyörä oli jälleen menestys ja tuotti hyvin. Kaksi onnenpyörää vähentäisi jonoa ja lisäisi tuottoa. Mika on aloittanut omana hankkeena tekemään onnenpyörää, mikä tullaan luovuttamaan koululle. Vanhempainyhdistyksellä oli syyskarnevaaleissa ensimmäistä kertaa oma pöytä, jonka ääreen pystyi tulemaan rupattelemaan ja maksamaan jäsenmaksun. Tämä todettiin erittäin hyväksi. Rehtori välitti tapahtumasta opettajien terveisiä seuraavasti. Oli kiva, että piha ei ruuhkautunut. Pihapelit olivat hauskoja. Oliko viimeinen tunti klo 12-13 liikaa? Kokouksessa totesimme, että Tuelle viimeinen tunti on tärkeä myynnin kannalta ja päivän rytmittyminen oli varmasti erilaista, riippuen siitä, oliko ensin koululla vai Unicef -kävelyssä. Tuen puolesta totesimme, että siivoamisessa oli tällä kertaa mukavasti porukkaa. Ilmoille heitettiin ajatus siitä, että tarvittaisiinko päivään enemmän vanhempia osallistavaa toimintaa?

1. **Tulevat tapahtumat**

**10.10.** **Kasvun ja oppimisen Suomi 100 tapahtuma** laulaen ja liikkuen kaupungilla.

**Ma 20.11. Lasten oikeuksien gaala** iltatapahtumana. Mukana järjestämässä Poppelin poppoo, jälkkäri ja Tuki. Kutsuvieraana paikalle saapuu lapsiasiainvaltuutettu Tuomas Kurttila. Mietimme miten gaalamainen tilaisuus olisi koulun saliin parasta järjestää. Korkeita pulpetteja ja valkoisia liinoja käyttämällä saliin saataisiin mukavia ja juhlavia seisoskelupöytiä. Liinaksi esim. hallaharsoa. Tuen vastuulla ovat tarjoamiset ja salin laitto. Mietimme alkoholitonta kuohuvaa juomaa ja suklaakonvehteja. Iltaan myydään käsiohjelmia, joista saatu tuotto menee Poppelin poppoolle. Heidi ideoi myös kattoon ripustettavia viirejä ja pompomeja, joilla saataisiin mukavaa tunnelmaa.

**Ti 5.12. Itsenäisyyspäivänjuhla** on kaksiosainen koulupäivä. Klo 8-12 lipunnosto, käynti sankarihaudoilla, kirkkohetki yhdessä Lohikosken koulun kanssa Taulumäenkirkossa sekä juhlalounas. Seurakuntaan kuulumattomille järjestetään vaihtoehtoista toimintaa. Illalla tanssiaiset ja juhlakahvit, joissa vuorottelevat luokat 1-3 ja 4-6. Poppelin poppoo vastaa musiikista. Päivään ovat lämpimästi tervetulleita kaikki vanhemmat. Rehtori mietti myös kutsua vanhemmille tulla ”rehtorin lounaalle” omakustanteisesti. Tähän asti on kokeiltu rehtorin ilta- ja aamukahveja. Lotta pyytää tarjouksia illan n. 400 leivoksesta esim. Caffitellasta ja Oppipuodista.

**13.12. Poppelin joulu**

Bändikerhojen lisäksi tätä tapahtumaa tulevat järjestämään mahdollisesti myös jälkkäriläiset.

1. **Viestintä**

Rehtori lupasi laittaa vielä selkeän koontiviestin tulevista tapahtumista Wilman kautta. Totesimme yhdessä, että viestejä tulee ajoittain niin runsaasti, että osa tapahtumista voi mennä ohi. Koulun kalenteri on hyvä, mutta sitä käy lukemassa vain osa perheistä. Etusivulle voisi olla hyvä vielä saada lyhyt muistutus ajankohtaisimmista päivämääristä, jotka koskevat koko koulua.

1. **Joulukortit**

Suunnittelimme joulukortti-projektin käynnistämistä. Oppilaat piirtävät ja valitsevat kortit 30.10. mennessä. Leena hoitaa kortit sen jälkeen painoon Grafitatuun. Pyrimme tänä vuonna olemaan viime vuotta aiemmin liikkeellä, jos siten saisimme lisättyä myyntiä. Uniikkikortteja ei tänä vuonna koordinoidusti myydä. Viime vuodelta on jäljellä Lumiukko-kortteja ja niiden myyntiä jatketaan uusien rinnalla. Suoramyynti todettiin parhaimmaksi vaihtoehdoksi. Lasten osallisuutta tähän olisi hyvä lisätä, mutta sen käytännön toteutuksen tavasta emme vielä päässeet yksimielisyyteen. Yksi vaihtoehto olisi, että jokaisella luokalla olisi vastuuvuoro olla myymässä kortteja koululla. Linda ryhtyy selvittämään kangaskassi-idean toteutusta ja kuluja.

1. **Talousasiat**

Muistuttelimme olemassa olevasta rahankeräysluvasta. Keväällä olisi hyvä aika toteuttaa lipaskeräystä oppilaiden toimesta. Osa oppilaista oli tänä syksynä mukana Nälkäpäivä keräyksessä ja se oli sujunut hyvin.

Puistokoulun Tuki ry on myöntänyt ja maksanut 499€ suuruisen avustuksen 5. luokan leirikoulun kuljetuksiin.

1. **Muut asiat**

Rehtori kertoi lyhyesti oppilashuoltosuunnitelmasta. Puistokadun päiväkotikoulu on valikoitunut kokeilukouluksi Varhaisen tuen perheohjauksen laajentamiseen kouluikäisille. Varhaisen tuen perheohjaajat tulevat mukaan 25.9. järjestettävään yhteisölliseen oppilashuoltoryhmään ja kertovat asiasta lisää. Kotiin annettavan tuen lisäksi Varhaisen tuen palveluita voisi hyödyntää mahdollisesti myös jo aiemminkin ideoituun Teema-vanhempainiltaan tai erilaisten ryhmien järjestämiseen.

Rehtori kertoi lyhyesti koulussa tehdystä terveydellisten olojen selvityksestä. Huomiota on kiinnitetty mm. meluun ja lisätty osaan tiloista akustiikkalevyjä. Turvallisuuden osalta keskustelua herättivät viime keväänä koulussa tapahtuneet varkaudet, joissa syyllistä ei ole saatu kiinni. Mietimme miten laajalle ryhmälle varkauksista olisi hyvä välittömästi asian tapahduttua kertoa, jotta tieto saavuttaisi tarvittavat perheet muutenkin kuin lasten kautta, mutta ei lisäisi turhaa pelkoa.

Eeva ja Lotta ovat aiemmin osallistuneet yhteisöllisiin oppilashuoltoryhmiin. Vanhempainyhdistyksen edustajina kokouksissa jatkossa toimivat Lotta ja Linda.

Heidi kertoi ideasta lisätä lasten pyöräilykypärän käyttöä. Youtubessa on nähtävissä videoita, joissa vesimeloni tiputetaan korkealta maahan sekä kypärän kanssa että ilman. Videolta on nähtävissä kypäränkäytön merkitys. Heidi on jo selvittänyt, että kypärät on mahdollista saada vakuutusyhtiöltä ja palokunta voi tulla pudottamaan ”paketit” koulun katolta. Tämän tapahtuman paras ajankohta olisi varmasti keväällä, kun pyöräilykausi taas talven jälkeen käynnistyy.

Lotta ja Linda osallistuvat Vanhempainfoorumin järjestämään PJ & sihteeri –klubiin 2.10.2017.

Yksimielisesti päätimme esittää Eeva Takalaa jatkamaan Suomen vanhempainliiton hallituksessa. Tytti hoitaa esityksen eteenpäin.

1. **Uusi kokousaika ja kokouksen päättäminen**

Seuraava varsinainen kokous pidetään ti 31.10.2017 klo 18.00.

Puheenjohtaja päätti kokouksen klo 20.00.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Puheenjohtaja Sihteeri